സാമ്ബത്തിക തട്ടിപ്പ് കേസ് മോന്സന് മാവുങ്കലിനെ കസ്റ്റഡിയില് ചോദ്യം ചെയ്യാനുളള നീക്കവുമായി ക്രൈംബ്രാഞ്ച് സാമ്ബത്തിക തട്ടിപ്പ് കേസില് മോന്സന് മാവുങ്കലിനെ കസ്റ്റഡിയില് ചോദ്യം ചെയ്യാനുളള നീക്കവുമായി ക്രൈംബ്രാഞ്ച്. അഞ്ച് ദിവസത്തെ കസ്റ്റഡി ആവശ്യപ്പെട്ട് എറണാകുളം എസിജെഎം കോടതിയില് അപേക്ഷ നല്കി. മോന്സന്റെ ജാമ്യാപേക്ഷയിലും അന്വേഷണ സംഘത്തിന്റെ കസ്റ്റഡി അപേക്ഷയിലും കോടതി നാളെ വിധി പറയും. മോന്സന് മാവുങ്കലിന്റെ സാമ്ബത്തിക തട്ടിപ്പ് കേസില് വിശദമായ അന്വേഷണവും ചോദ്യം ചെയ്യലും ആവശ്യമാണെന്ന് ചൂണ്ടിക്കാട്ടിയാണ് ക്രൈംബ്രാഞ്ച് അഞ്ച് ദിവസത്തെ കസ്റ്റഡി അപേക്ഷ നല്കിയത്. ഉന്നത പൊലീസ് ഉദ്യോഗസ്ഥരെ പോലും തെറ്റായ വിവരങ്ങള് വിശ്വസിപ്പിച്ചാണ് മോന്സന് മാവുങ്കല് തട്ടിപ്പ് നടത്തിയതെന്ന് ക്രൈംബ്രാഞ്ച് കസ്റ്റഡി അപേക്ഷയില് പറയുന്നു. തട്ടിപ്പ് നടത്താനും ഇരകളെ തെറ്റിദ്ധരിപ്പിക്കാനും എച്ച് എസ് ബി സി ബാങ്കിന്റെ പേരില് വ്യാജ രേഖ ഉണ്ടാക്കിയെന്നും ക്രൈംബ്രാഞ്ച് ചൂണ്ടിക്കാട്ടി. അതിനിടെ പരാതിക്കാര് പണം നല്കിയതിന് തെളിവില്ലെന്നും ജാമ്യം അനുവദിക്കണമെന്നും ആവശ്യപ്പെട്ട് മോന്സന് ജാമ്യാപേക്ഷ നല്കി. മോന്സന് നല്കിയ ജാമ്യാപേക്ഷയെ ക്രൈംബ്രാഞ്ച് കോടതിയില് എതിര്ത്തു. മോന്സന്റെ ജാമ്യാപേക്ഷയും അന്വേഷണസംഘത്തിന്റെ കസ്റ്റഡി അപേക്ഷയും എറണാകുളം സിജെഎം കോടതി ചൊവ്വാഴ്ച വീണ്ടും പരിഗണിക്കും. ഓണ്ലൈന് വഴിയായിരിക്കും പ്രതിയെ കോടതിയില് ഹാജരാക്കുക. മോന്സന്റെ കസ്റ്റഡിക്കായി ക്രൈംബ്രാഞ്ച് കോടതിയില് പ്രൊഡക്ഷന് വാറന്റ് സമര്പ്പിച്ചിട്ടുണ്ട്. കഴിഞ്ഞ ദിവസം മോന്സന്റെ കൊച്ചിയിലെ മ്യൂസിയത്തിലും ചേര്ത്തലയിലെ വീട്ടിലും ക്രൈംബ്രാഞ്ചും പൊലീസും സംയുക്തമായി പരിശോധന നടത്തിയിരുന്നു. മുപ്പതിലധികം ആഡംബര വാഹനങ്ങളാണ് കണ്ടെടുത്തത്. ചേര്ത്തലയിലെ പൊലീസ് സ്റ്റേഷനില് മോന്സനില് നിന്നും പിടിച്ചെടുത്ത ഒരു കാരവാന് ഉള്പ്പെടെ 22ലധികം ആഡംബര വാഹനങ്ങളുടെ ദൃശ്യങ്ങളും പുറത്തുവന്നിരുന്നു. ശ്രീവത്സം ഗ്രൂപ്പ് ഉടമ രാജേന്ദ്രന്പിളളയില് നിന്നും 6.27 കോടി തട്ടിയ കേസിലാണ് വാഹനങ്ങള് പിടിച്ചെടുത്തത്. തിരികെ നല്കാനുളള പണത്തിന് പകരമായിരുന്നു ശ്രീവത്സം ഗ്രൂപ്പിന് ആഡംബര വാഹനങ്ങള് നല്കിയത്. എന്നാലിവ വെളളപ്പൊക്കത്തില് കേടുപാട് സംഭവിച്ചവയായിരുന്നുവെന്ന് കണ്ടെത്തി. ഇതോടെ മോന്സനെതിരെ പരാതി നല്കുകയായിരുന്നു. ഇതുസംബന്ധിച്ച റിപ്പോര്ട്ടും ക്രൈംബ്രാഞ്ച് ആലപ്പുഴ ജില്ലാ എസ്പിക്ക് കൈമാറി. അതിനിടെ കൊച്ചിയിലെ വീടിന് പുറത്തായി സ്ഥാപിച്ച പൊലീസിന്റെ ബീറ്റ് ബോക്സ് എടുത്ത് മാറ്റി. ബീറ്റ് ബോക്സ് സ്ഥാപിച്ചതുമായി ബന്ധപ്പെട്ട് സിറ്റി പൊലീസ് കമ്മീഷണര് അന്വേഷണം പ്രഖ്യാപിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.